ઝોન-૫ના ડીસીપી હિમકરસિંગના તાબા હેઠળના સ્કવોડ PSI એમ.એચ યાદવ અને ટીમે બાતમીના આધારે ગત રાત્રે અમરાઈવાડીના ગુલાબનગર ખાતે દરોડો પાડી ૩૫ લાખની કુલ ૭,૦૯૨ બોટલો કબજે કરીને ટ્રકના ક્લિનર કપલાખાન યાવખાન સિંગલ (ઉં.૩૯, રહે. ઘાટીકાબાસ, અલવર, રાજસ્થાન)ને પકડી પાડ્યો હતો. જ્યારે ટ્રકનો ડ્રાઈવર નાસીર મંત્રી તથા દારૂ મંગાવનારો અમિત ઉર્ફ પટીક પાટો દુબે (રહે. રામપ્રસાદ દશરથલાલની ચાલી, અમરાઈવાડી), મદન ઉર્ફ સંતોષ રાજપૂત (રહે. ગુલાબનગર), દિલીપી ઉર્ફ માયા મોર્યા (રહે. રામપ્રસાદ દશરથલાલની ચાલી), હરીશંકર ઉર્ફ પંડીત કેશવપ્રસાદ શુક્લા (રહે. આનંદ ફ્લેટની પાસે અમરાઈવાડી), આકાશ શર્મા તથા સોહનલાલ ઉર્ફ સોનું ઓમપ્રકાશ શર્મા (રહે. ગજેન્દ્ર સોસાયટી, વસ્ત્રાલ, અમદાવાદ) નાસી છુટ્યાં હતા.